Diari Oficial de la Generalitat Valenciana


Sumari del DOGV 2952, del 14-03-1997 (1997/847001)

RESOLUCIÓ de 24 de febrer de 1997, de la Direcció General d'Ordenació i Innovació Educativa i Política Lingüística de la Conselleria de Cultura, Educació i Ciència, per la qual es convoquen cursos de formació per a l'exercici de la funció directiva del professorat dels centres docents públics d'Educació Infantil, Primària, Educació Secundària i ensenyaments de règim especial de la Comunitat Valenciana
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2952

Data del DOGV
:   14-03-1997

Secció del DOGV
:   ALTRES DISPOSICIONS

Número del document
:   1997/847001


Data del document
:   24-02-1997

Organisme emissor
:   Conselleria de Cultura, Educació i Ciència

Tipus de document
:   Resolució

RESOLUCIÓ de 24 de febrer de 1997, de la Direcció General d'Ordenació i Innovació Educativa i Política Lingüística de la Conselleria de Cultura, Educació i Ciència, per la qual es convoquen cursos de formació per a l'exercici de la funció directiva del professorat dels centres docents públics d'Educació Infantil, Primària, Educació Secundària i ensenyaments de règim especial de la Comunitat Valenciana  
Per Resolució de 16 de gener de 1997, de la Direcció General d'Ordenació i Innovació Educativa i Política Lingüística, DOGV núm. 2.915, de 24-01-97, es convoquen cursos de formació per a l'exercici de la funció directiva del professorat.  
L'esmentada resolució convoca tretze cursos de formació conduents a l'acreditació per a l'exercici de la direcció. En l'apartat quart es preveu la distribució dels cursos convocats.  
Atenent el nombre de sol·licituds presentades en cada curs, i per tal de donar resposta a la major part de sol·licituds presentades pel professorat, es fa necessari augmentar un curs dirigit al professorat que imparteix docència en els centres de Secundària i ensenyaments de règim especial, i anul·lar, per l'escàs nombre de sol·licituds, el curs oferit a Vinaròs al professorat que imparteix docència en els centres d'Educació Infantil i Primària.  
Per tot això, i fent ús de les competències que em confereix l'article 18.14 del Reglament Orgànic i Funcional de la Conselleria de Cultura, Educació i Ciència aprovat pel Decret 261/95, de 29 d'agost, resolc:  
Únic  
Modificar, en el sentit d'anul·lar, en l'apartat quart de l'esmentada Resolució de 16 de gener, DOGV núm 2.915, un curs dirigit al professorat que imparteix docència en centres d'Educació Infantil i Primària oferit en la província de Castelló sent Vinaròs el lloc previst de realització, i modificar, en el sentit d'augmentar en un curs l'oferta dirigida al professorat que imparteix docència en els centres de Secundària i ensenyaments de règim especial en la província de València.  
La distribució dels cursos convocats, en l'esmentat apartat quart, quedarà redactada de la forma següent:  
"a) Sis cursos de 35 places cada un, dirigits al professorat que imparteix docència en els centres d'Educació Infantil i Primària.  
b) Set cursos de 35 places cada un, dirigits al professorat que imparteix docència en els centres de Secundària i ensenyaments de règim especial.  
- Els tretze cursos oferits es realitzaran en els llocs indicats en l'annex I, llevat del curs de Vinaròs i es realitzarà un curs més a València, dirigit al professorat que imparteix docència en els centres de Secundària i ensenyaments de règim especial. Els cursos oferits corresponen: dos a la província de Castelló, quatre a la d'Alacant i set a la de València."  
Aquesta resolució entrarà en vigor el dia de la seua publicació en el Diari Oficial de la Generalitat Valenciana.  
València, 24 de febrer de 1997.- El director general d'Ordenació i Innovació Educativa i Política Lingüística: Josep Vicent Felip i Monlleó.